text:
Moi naw kaji ten Ah Nu tsun tsun re ga malai nga ai ,Ma a WA shabawng hpyi da.Wa sat sha ai shaloi ma ni gaw wa shabawng nlu lu hkra hpyi la nna ,gawut shabawng la nna Htawng chyai ,puk chyai re ten nga lai wa saga ai.
Wunpawng Myu sha ni mung masa ahkaw ahkang lu na matu sinat Laknak lang nna hpyi nga ai gaw shaning 60ning daram rai wa nga sai.Myen asuya gaw 2015 Nov 8 ya shani labau shang ra lata poi galaw dat nna ,Myen mung galai shai nga sai kumla mungkan de madun dat sai.Ra lata poi kaw tsep kawp dang la ai NLD mung asuya hpaw ninghtan lu na matu ra ai lam ni hpe galaw nga ding yang rai nga sai.Myen nre ai kaga amyu sha ni hpe ahkaw ahkang jaw nna Federal munghpawm Mungdan gawde na lam tsun nga sai.
Ngai langai hku myit tsang ai gaw,ma a WA shabawng hpyi Wa nrai mat na kun?ngu ai lam rai nga ai.Anhte gaw wa shabawng lu nna ,ginsup,wa shabawng gashun nna ga law hkat,rai nga yang manang ni gaw WA shan hpya sha nna pyaw nga na ma ai.Dai majaw ya na zawn rai mung masa galai wa nga ai ten hta kaji myi re ahkaw ahkang hpe yu nna shada nang shoi nang sha nnga hkat ai sha,anhte a Amyu Sha Hpyen Dap grau n gun ja hkra,mung masa lam grau n gun ja hkra shakut ra na ga ai.
Wunpawng Myu sha ni mung masa ahkaw ahkang lu na matu sinat Laknak lang nna hpyi nga ai gaw shaning 60ning daram rai wa nga sai.Myen asuya gaw 2015 Nov 8 ya shani labau shang ra lata poi galaw dat nna ,Myen mung galai shai nga sai kumla mungkan de madun dat sai.Ra lata poi kaw tsep kawp dang la ai NLD mung asuya hpaw ninghtan lu na matu ra ai lam ni hpe galaw nga ding yang rai nga sai.Myen nre ai kaga amyu sha ni hpe ahkaw ahkang jaw nna Federal munghpawm Mungdan gawde na lam tsun nga sai.
Ngai langai hku myit tsang ai gaw,ma a WA shabawng hpyi Wa nrai mat na kun?ngu ai lam rai nga ai.Anhte gaw wa shabawng lu nna ,ginsup,wa shabawng gashun nna ga law hkat,rai nga yang manang ni gaw WA shan hpya sha nna pyaw nga na ma ai.Dai majaw ya na zawn rai mung masa galai wa nga ai ten hta kaji myi re ahkaw ahkang hpe yu nna shada nang shoi nang sha nnga hkat ai sha,anhte a Amyu Sha Hpyen Dap grau n gun ja hkra,mung masa lam grau n gun ja hkra shakut ra na ga ai.


c: text/html

text:
Myitrum manang ni, majan pa e asak ap nawng mat wa sai Share Shagan ni law mat wa sai hte maren, Hkumhkrang daw chyen ap nawng kau ai Share Ninghkring ni mung law la sai . Shanhte a tsin-yam hpe myit dum ai majaw,daini na Ga baw gaw,"Daw chyan Share Ninghkring" ngu ai rai sai yaw. 8 ya shani na Nahpaw –Pajau gasat poi hta Shanglawt Hpyendu 1 hte Hpyenma 1, asak ap nawng mat wa sai lam na lu ai.Kyu hpyi myit dum ga yaw.
JIC++read more+++
Myu hte Mungdan a matu,
Shawnglam majan pa de du;
Tai a htim gasat majan,
Ninghkap majan hkrai san san;
Myu tsaw hpyenla Share ni,
Asak ap nawng pyi tingtsi;
Hkumhkrang daw chyen ap nawng ai,
Sh're Ninghkring she grau yak sai;
Pungkum chyen mi malawk kau,
Ahkum chyen mi machyi hpyau;
Lagaw lata n hkum mat,
Myi maga mi malawk hkrat;
Ahkum chyen mi katsing si,
Shamu shamawt n mai di;
Dung dat rawt dat grai nan yak,
Manang n lawm grai yak hkak;
Myu sh'yi K'nu ni sa gawan,
Salum kata machyi nan;
Prat tup matut pra na lam,
Ningrum ningtau she lau tam;
Myu Tsaw Myit majing kadai?
Prat tup daw jau na she tai;
Ten hpring n-gun jaw na ra,
Teng man Myu Tsaw Myit kaba;
Ndau shana dat ai yaw,
K'dai mying j'hpan bang na law?
Sumtsaw rai yang grau kaja,
Tsaw wa hpe nang hkum kau da;
Teng man tsaw myit Myu a m'tu,
Hkawn ram ni ja ja myit yu; rai ra sai lu oi...........
Shanglawt Tsing
10/5/2012

robotstxt: allowed

filter: keep


text:
Myitrum manang ni, mani gaw Laiza Buga Hpung a chyeju dum poi re. Daini, “ Laiza Chyeju Dum Poi” Ga shagawp shagun dat ai. Buga masha ni hte Hpyen-yen ni Unawng Uwa chyeju shakawn shata hpe hkrang shapraw ma ai. Shawa masha grai law ai majaw, n dang daw sha ga ai.Chyeju dum magun lit 151 rai nna, Sak jaw ai chyeju dum Alu hkungga ni yawng hpe, Shawnglam Share Ninghkring ni a lusha matu jaw bang ya na re lam shiga na lu ai. Alu kade re ai hpe bai shana wa na yaw. Chyeju shakawn ga i.
JIC
Laiza Chyeju Dum poi
Goi law aw-! daini gaw,
Chyeju dum poi ninghtoi gu,
Htang myit yu yang grai kabu;
I majan kaba tsin-yam,
Ru yak kyin dut gaja nyam;
Lahkawng ning ngu na aten,
Chyeju dum poi mung dingren;
Nu Wa Hpung woi myit dating ,
Myit rawt jasu woi shading;
Chyeju n dum n nga lu,
Mara lu na zawn she ngu.
Maning yinam shang kaw na,
Tai hte majan hkat ai wa;
Yak hkak jam jau tsun n dang,
Lanam Zindam htu marang ;
Ya gaw lanam hkying ten lai,
Shimari marang teng sha wai;
Nshung sama pyi she mawng;
Karai chyeju grai gumhkawng;
N dang hti ai chyeju wa,
N shakawn yang n mai na.
Dai majaw le – e,
Daini Laiza Buga,
Chyeju dum poi kaba;
Hpung masha yawng hkra hkyawm,
Hpyen-yen ni mung lawm.
Majan nhpan a majaw,
Yi Sun hkauna n galaw;
Shu la nai mam n nga tim,
Chyeju dum ai myit n zim;
Lai sai shaning law law hta ,
Hkam la chyeju hti shaja ;
Ya mung Mana muk hte bau,
Karai chyeju grai she mau;
Wu wu di di chyeju dum,
Tsadan wa pyi myiman sum;she- rai mat wa sai le.
Oh! Tsawra hkawp hpunau ni,
Htet dat mayu ga hkaw mi;
Matsing sumhting da ga yaw,
Grau ahkyak ten du sai law;
Tsadan Wa hkalem hkalau,
Lapran sumprat hte chyinglau;
Hpa-awn ni myit n hten ga,
Mungmasha shadaw shaja;
Annau ni makyit langai,
Shabawn langai sha mi tai;
Amyit amang rau sha rum,
N-gup aga rau jahkrum;
Wari singgat rau sha lwi;
Shawanang hkachyi rau sha chywi;
Shada rau lata gindun,
Tsawra myit hkak hkak madun;
Tsadan wa n dang lu hkra,
Nbung katsi n shang u ga;
Padang Hkrun Lam Majan masing,
Awng Dang Ai Chyeju Shaning ;
Htaning na chyeju dum poi;
Majan hkoi mat nu ga oi……
Shanglawt tsing
(25.11.2012,12:40AM)
¬ 26.11.2012 ya shani shapoi ai re.


text:
Sarama Tangbau Ja Dim
Anhte a Myit Mada Shara Yesu Hkristu Chyu Sha
June 28, 2008
Sarama Tangbau Ja Dim
Ja Chyumga: Roma 5:2-5
Myit mada shara ngu ai lachyum gaw : Karai Kasang anhte hpe jaw da ai “Ga ndat” ni hte maren tup hkrak jaw ya na re hpe myit mu myit hkut kam sham nga ai hpe tsun ai re. Dai ni anhte Rom:5:2-5 lapran kaw na chyum laika hpe mahta nna “ Anhte a myit mada shara Yesu Hkristu chyu sha ”ngu ai ga baw hpe, jawm myit yu let wenyi n-gun atsam jawm la ga ngu saw lajin mayu nngai re law.
Ndai Chyum laika a shingdu labau hpe yu ai shaloi Kasa Paw Lu a masum lang ngu na Sasana hkrun lam rai n ngut yang AD - 57 daram hta Korinhtu mare kaw nga nga ai shaloi Roma Hpung masha ni hpe ka shagun dat ai laika hpe mu lu ai. Ndai lam hte seng nna daw masum hku nna wenyi n-gun jaw mayu nngai re law.
I. Ru yak tsinyam kata kaw na anhte hpe myit mada shara jaw tawn da ai lam
Dai ni anhte n-myit mada tawn da ai sha, anhte man kaw ru yak tsinyam amyu myu du pru wa ai shaloi, myit mada shara n nga sai zawn nga hkam sha ai ten law law rai nga ga ai. Ga shadawn; Lai wa sai May shata praw 2 shana kaw na praw 3 ya shani ka-ang daram du hkra bung ai Nargis nbung laru kaba a majaw Yangon mare ting hpun sumpum hkrai rai mat ai, Nta kaw na shinggan de pru hkawm na lam pyi n hku mat ai. Gara de mada dat timung, myit htum si na zawn zawn nga.( Anhte a nta mung hpri sut pa langai mi pyi nnga mat hkra poi mat wa ai.) Kalang mung n-hkrum ga ai re majaw, ya du hkra nbung nsen na yang pyi hkrit ai myit gaw rai n-wai taw nga ai.
Anhte Yangon mare gaw n-gun kya ai nbung laru sha re ai nga tim dai daram sawng ai wa Irrawaddy Division panglai hkingau na mare ni gaw la pyi n mai, mare ting mat mat ai shara law law, tinang a dum nta masha shamat ai ni, madu jan, madu wa, kashu kasha sha n-ga, tinang lu ai htingbut htingra, arung arai, du sat yawng atsai awai myi grip mi hte sha nbung e kawut shapyen kau, nbung laru sha n ga hka mung bai lung wa ai majaw, hka kaw marit si ai mung yau yau....Dai ni anhte hkrum kadup nga ai mabyin hpe yu dat ai shaloi gaw myit mada shara n nga ai zawn nga hkam sha ai.
Rai timung Nargis nbung laru a majaw, anhte mungdan a lam hpe mungkan ting kaw na mu mada wa ai majaw, myit shang sha let, tsawra myit madun karum kahtau ai lam hpe, anhte mungdan kata kaw na mungchying sha ni mung/maigan mungdan shagu na ni mung malu masha hku nna, tsi mawan, arung arai, masha n-gun, tinang chye ai hpaji machye machyang hku nna mung sa karum kahtau ai hpe hkam la lu nga ga ai re. (YJH kaw na mung dang lu ai made Hpt. ni woi awn nna galaw nga ga ai)
Tsun mayu ai gaw, Karai Kasang gaw Anhte mungdan matsan mayan yak hkak taw nga ai hpe matsan dum ai majaw, mungkan ting mu mada wa hkra Nargis nbung laru kaba hpe jai lang nna, ndai zawn re mabyin hpe byin shangun ai re ngu hkam la ai. Panglai hkingau kaw nga nna galaw lu galaw sha nga ai hpu nau ni a nga sat nga sa madang gaw mala la naw re ai hpe mu mada ai, rai timung Nargis nbung laru a hpang kaw na gaw, nga sat nga sa madang, tam lu tam sha lam, hpaji lam, hkam kaja lam hta grau nna chye na hkawn hkrang wa nna, rawt jat galu kaba wa na lam de rai wa na sai ngu kam ai. ( Karai Kasang byin hkrum shangun ai mabyin mahkra gaw, kaman lila n re, myit mada shara n nga ai hpa mung n nga ai.)
Dai majaw ahkyak htum gaw, kaning re ai ru yak tsinyam kata kaw na mung anhte hpe kabu hara awng dang lu ai lam jaw ya lu ai gaw, Yesu Hkristu chyu sha re hpe kam sham let, shi a matsun mungga hte maren hkan sa nga na sha ahkyak htum re.
Kasa Paw Lu mung Romma Laika ka nga ai ten hta nan, ru yak tsinyam amyu myu, zingri zingrat amyu myu hkrum sha taw nga re hpe shing du labau hta mu lu ai. Kam sham ai Hkristan ni gaw Karai Kasang kaw na kabu gara ngwi pyaw ai, hta ni hta na asak hpe lu la magang sai re, rai timung daw chyen sha naw rai nhtawm, hpring tsup ai asak Janmau hpe htawm hpang e lu la na re ai hpe myit mada let, kabu gumrawng nga na lam hpe Rom 5:2 hta tsun da ai re.
Kasa Paw Lu shi nan kabu gara shiga hkaw tsun ai majaw law law lang rim hkrum ai, zingri zingrat hkrum ai, gayet anu ajin hkrum sha ai, rai timung Kasa Paw Lu gaw madu Yesu Hkristu a wudang hpai lawm na ahkaw ahkang lu la ai re ngu hkam la let, kabu gumrawng nga ai wa re majaw, shi hkam jan lu nga ai. Kasa Paw Lu myit mada ai lam gaw kaya kahpa jahkrum na n re hpe shi hkrak chye na hkawn hkrang ai. Rom 5:2-5 lapran hta tsun da nga ai re. Kasa laika 7: 54-60 lapran hta yu ai shaloi shawng ningnan na Hpt. Stehpan mung nlung hte kabai sat hkrum sai rai timung, shi nsa rai n hti yang, Yesu Hkristu chyu sha, hkye la madu hte masha yawng a myit mada shara re ai lam hkaw tsun sakse hkam sai, Stehpan a hkaw tsun sakse hkam ai mungga a jaw, Kasa Paw Lu gaw myit hta grai hkra mat nna, hpang jahtum Sasana galaw ai Sara Kaba byin tai wa sai hpe mu lu ai re.
Anhte Myen Mungdan de 1813 ning July 13 ya shani Sasana sa galaw na du sa wa ai Sara Kaba Judson mung ru yak jamjau amyu myu, zing ri zing rat amyu myu hkrum sha ai sha n ga, madu jan (2) hte, kasha ni marai (8) hpe Myen mungdan kaw lup kau da ra ai re, kade daram ru yak tsinyam hkrum timung Hkristu hta myit mada let Sasana magam bungli hpe matut galaw ai majaw, dai ni Myen mungdan hta shi a asi (sh) kam sham ai ni wan mi jan du wa sai hpe hkam la lu saga ai re.
II . Hkristan ni a myit mada shara hpe Madu Yesu jen sat hkrum ai Wudang hta mung mu lu nga ai lam
Madu Yesu wudang ntsa jen sat hkrum ai lam hpe yu ai shaloi, lam lahkawng hpe mu mada lu ai.Lam langai mi gaw, ru yak tsinyam, zingri zingrat anu ajin kayet ai, mayen mahtaw bun ai, ju lagup gup ya ai, hpri maina hte wudang ntsa hta dawk shakap ai. (Shinggyim masha langai hpe zingri ai ngu ai hta sha gaw degree htum sai hku re). Bai lam lahkawng ngu na gaw, A lu ai tara (sh) si ai kaw na bai hkrung rawt wa ai, htani htana asak ngu ai hpe mu mada lu ai.
1 Kor 15:14, Hkristu gaw bai n hkrung rawt a yang gaw, anhte a hkaw dan ai ga kaman li la rai nga ai hte, anhte a makam masham mung kaman li la sha rai nga ai. Kaja wa Madu Yesu si ai kaw na bai n hkrung rawt ai rai yang, Madu Yesu a kabu gara shi ga hkaw dan ai mung kaman li la sha rai nga ai. Madu Yesu nan mung anhte hpe hkaw tsun ai lam, sharin achyin ai lam hte anhte hpe jaw da ai ga ndat law law ni mung, hpa lachyum pru na n re, kaman li la sha rai nga ai, kam sham ai ni mung myit mada shara hpa n nga sai.
Rai timung Mahte 20:19 hta, asawng asang ,anu kayat ai hte wudang hta jen da hkrum na matu, maigan amyu ni a lata de ap hkrum na matu, maigan amyu ni a lata de ap kau na mara ai, masum ya nhtoi hta e bai sharawt la ai hkrum na ra ai ngu mu ai.
Yaw 11:25-26 hta mung, Bai Yesu gaw, Ngai gaw bai hkrung rawt ai lam hte asak hkrung ai lam rai nga nngai, ngai hpe kam sham ai wa gaw, si mat timung ahkrung nga na ra ai. Asak hkrung nna ngai hpe kam sham ai wa kadai mung si ai galoi mung n hkrum na ra ai.Ga ndai hpe nang kam n ni? ngu nna shi hpe tsun wu ai.(Ndai gaw Marhta hpe san ai ga san rai nga ai)
Dai ni anhte hta byin hkrum sha taw nga ai ru yak tsinyam, myit hki lit li nga ai ni, myit nji nmu hkrum sha nga ai ni, n tara ai lam hkam sha nga ai ni, yawn hkyen hkrum nga ai ni yawng gaw, wudang ntsa si hkam ai Madu Yesu a tsawra myit hte lani mi awng padang lu la na lam, myit mada shara jaw da ai hpe kam shut shara n nga ai. 1 Htes 4:13, Dai hta kaga, hpu nau ni e, myit mada ai lam n lu ai masha zawn, nanhte yawn hkyen n hkrum myit ga, yup pyaw nga ai ni a lam nanhte n chye ai nga na, anhte n ra ga ai.
III. Hkristan ni a myit mada shara gaw htawm hpang a matu sha n rai, Dai ni na prat a matu mung rai nga ai lam
Masha nkau mi gaw, Hkristan ni a myit mada ai lam gaw htawm hpang hte sha seng ai ngu hkam la chye nga ma ai. Rai timung, anhte kam sham ai ni a myit mada shara gaw ndai prat hte mung seng nga ai re. Hpa majaw nga yang, Hkristan ni a myit mada shara gaw hkrung rawt wa ai madu Yesu Hkristu a sharin shaga ai lam sha n ga, anhte hpe jaw tawn da ai “Ga ndat” law law hpe hkap la kam sham ai lam hta myit mu myit hkut ai hte hkawm sa sak hkrung shangun ai majaw re. “Ga ndat” ngu ai gaw hpawt ni na matu dai ni jaw ai rai nga ai. Ga shadawn; Kanu Kawa ni hku nna tinang a kasha hpe, dai ning tsang shi hta All-D hte awng jang Computer mari ya na ngu ai “Ga ndat” jaw tawn da ai rai yang , kasha gaw kanu kawa shagrau na kumhpa kaba hpe myit mada let, shi a tan laika hpe shi lu ai atsam htum hkra shakut na n-gun lu la nga ai.
Dai hte maren anhte Nawku kam sham ai Madu Yesu Hkristu mung anhte hpe “Ga ndat” jaw tawn da ai hte maren shabyin ya lu ai Madu re lam, Roma 4:21, Karai Kasang hpe shakawn kungdawn nna, Ga ndat da ai hte maren Shi shabyin na ra ai hpe myit ajung nga ai). Anhte a dai ni na aprat hta sak hkrung hkawm sa wa ai shaloi myit mada shara n nga na zawn nga hkra hkam sha ai mayak manghkang amyu myu hpe hkam jan lu ai atsam jaw ya nga ai majaw, anhte tsinyam tsindam hkrum timung kabu gumrawng lu nga ga ai re.
Kasa Paw Lu gaw:
Roma 8:18, Kaning rai nme law, ndai aprat na tsinyam tsindam gaw, anhte kaw e shadan shapraw na ra ai hpung shingkang hte shadawn n-ging nga ai, ngai myit nga nngai.
Hpang jahtum hku nna,
Dai ni na aten hta, anhte a makau grupyin hta byin nga ai mabyin ni, anhte nan hkam sha taw nga ai mabyin ni hpe yu yang myit mada shara n lu ai zawn nga hkam sha nga ga ai re. Rai timung, anhte kam sham ai Madu Yesu gaw, anhte a hkye la Madu, awng padang lam jaw ya lu ai madu re .
Dai majaw, anhte a myit mada shara Yesu Hkristu chyu sha rai nga ai hpe kam sham let, matut nna sak hkrung hkawm sa wa ga. Hebre 10:23
Anhte a myit mada shara hte seng ai Nawku htung hta n shamu n shamawt hkra anhte maju jung nga ga, kaning rai nme law Ga ndat tawn da ai wa gaw, kang ka re ai wa rai nga ai.


text:
(Simsa Kasa V-2, I-1)
1990 ning kaw na daini 2011 ning du hkra mungdan nnan (34) paw pru wa ai. Soviet Union Mungdan garan mat ai 1991 ning htum wa maga hta moi Soviet Union kata kaw gumhpawn na nga ai mungdan (15) gaw shanglawt lu sai lam hpe mungkan de ndau shabra dat ai. Dai mungdan 15 gaw:-
1. Armenia
2. Azerbaijan
3. Belarus
4. Estonia
5. Georgia
6. Kazakhstan
7. Kygyzstan
8. Latvia
9. Lithuania
10. Moldova
11. Russia
12. Tajikistan
13. Turkmenistan
14. Ukraine
15. Uzbekistan ni rai nga ai.
Yugoslavia Mungdan gaw 1990 ning kaw mungdan 5 garan mat wa ai. Dai mung- dan 5 ni gaw:-
1. Bosnia and Herzegovina
2. Croatia
3. Macedonia
4. Serbia and Montenegro,
5. Slovenia.
Kaga mungdan 14 gaw shanhte hpe moi colony galaw wa ai ni kaw na shanglawt lu wa ai ni, mungdan 2 hpe gumhpawn na mungdan langai hku na shatai ai ni, mungdan langai kaw na lahkawng garan mat ai ni nga ai. Dai mungdan 14 gaw:-
1. Namibia
2. Yemen
3. Germany
4. Marshall Islands
5. Micronesia
6. Czech Republic
7. Slovakia
8. Eritrea
9. Palau
10. East Timor
11. Montenegro
12. Serbia
13. Kosovo
14. South Sudan
Ndai ni hta na 2002 -2011 lapran hta pru wa ai mungdan nnan ni a lam hpe kadun dawk tsun dan mat wa na.
Sinpraw Timaw (Timor-Leste)
Democratic Republic of Timor-Leste (snr.) East Timor ngu ai Asia Sinpraw Dingda mungdan gaw mungchying masha 1,000,000 grup yin nga nna, 15,410 km2 sha dam ai zinlawng mungdan re (Jinghpaw Mung hta htam 6 kaji ai). Tsaban 16 kaw nna 1975 du hkra Portugal ni a koloni masa hku uphkang ai hpe hkrum sha lai wa sai. 1975 ning, Portugal up ai kata na shanglawt lu ai shaning hta nan Indonesia hpyendap kawn zing la hkrum nna, Indonesia a masat (27) mungdaw langai byin wa sai. Dai aten kaw nna Revolutionary Front for an Independent East Timor (FRETILIN) ngu ai rawt malan hpung gaw Indonesia hpe bai kasat wa ai. 24 ning na ai rawt malan hkrunlam laman, Indonesia hpyenla ni roirip ai majaw masha 17,600 gaw sat hkrum ai, 73,200 gaw kawsi hpanggara hkrum let wundoi mat wa sai. Sinpraw Timaw a sutgan arung arai 70% gaw majan a majaw htenza mat nna, mungkan hta matsan dik ai mungdan jahpan kaw lawm nga ai re. 1999 ning, Mungkan Munghpawm Hpung (United Nations) dawdan ai madu uphkang masa tara hte maren, 2002 May 20 ya shani e Sinpraw Timaw gaw awmdawm shanglawt mungdan langai hku byin tai wa sai rai.
Dingda Sudan (South Sudan)
Democratic of South Sudan ngu ai awmdawm shanglawt lu ai mungdan 2011 July 9 ya hta Afrika Dan kata pawpru wa sai rai. Mungchying masha 8,000,000 nga ai Dingda Sudan lamuga gaw 619,745 km2 dam ai (Jinghpaw Mung hta htam 9 daram kaba ai). 1956 ning, Britisha hte Egutu ni up ai kata na shanglawt lu la wa ai re. Dingdung maga na Sudan masha ni gaw Muslim ni rai nna dingda maga na masha ni gaw Hkristan ni rai ma ai. Sudan mungdan shanglawt n lu shi ai 1955 ning kawn 1972 du hkra masat 1 lang dinghku majan byin lai wa sai. Dai majan ngut ai hpang, Dingda Sudan hpe Madu Uphkang Gaiwang hku nna masat sai. 1983- 2005 laman hta kalang bai dinghku majan byin wa ai. Simsa lam ga shaka la ngut ai hte Madu Uphkang ai Dingda Sudan Asuya langai hku nna masat da lu sai. Shaning 50 ning byin lai wa ai majan a majaw, masha wan 2 jan si htum nna, wan 5 jan mungdan shinggan de hpyen hprawng hkawm ra mat ai. 2011 January hta aw- mdawm shanglawt la na n la na hte seng nna mungshawa nsen hta la ai lam (referendum) galaw ai hta, mung shawa 99% gaw awmdawm shanglawt lu ai mungdan hku rawt tsap na hpe lata la sai rai.


text:
Ndum shani sha naw nga yang NZ Kachin ngu ai shing teng amying hte blog hpe gyin shalat ka mara hpang ai laning mi ladu hkrum sai hku re.Chye chyang la na blog hpe ka ai mung nrai n-ngai dai ni na ten hta ra nga ai hta hkan na ntai nmai nkung nkyang tim lu ai atsam hte shakut shaja nga ai hku re.Dai majaw ladu hkrum chye ju shakawn ai lam hpe lawu na hte maren galaw dat sai .
Shawng n-nan ndai ding hta mungkan ntsa hta JINGHPAW WUNPAWNG ngu ai shing teng amying hpe jaw ya let gum rin gumrat gan ga sa wa na matu hpan da ya sai hpan wa sagya chye wa ning chyang karai wa a chye ju hpe na chying shakawn n-ngai.
Ndai Mungkan ntsa hta JINGHPAW WUNPAWNG amyu sha langai tai lu ai majaw na chying wa arawng la n-ngai.
Nhkrak tim myit galu hte NZ Kachin blog hpe sa hti sachyai ai tsaw ra ai JINGHPAW WUNPAWNG myusha ji nban yawng hte hpe grai chyeju dum ga ai .
Nchye nchyang yak hkak ai ten hta myit galu hte garum hpaji jaw la ai kachin bloggers help desk Hkau shanghtin Seng ja ,Hkau shang lawt hte tsaw ra ai nlaw shi ai jinghpaw wunpawng blogger myit rum manaw manang ni yawng hpe nachying wa chye judum n ngai. Matut na mung ndai NZ kachin blog hpe ngun jaw la marit,hpaji jaw la marit ngu tsawra ai JINGHPAW WUNPAWNG amyu sha ni yawng hpe gasaw dat n-ngai law.
NZ kachin Blog shangai dai daw ai laning mi hpring sai
Ndum shani sha naw nga yang NZ Kachin ngu ai shing teng amying hte blog hpe gyin shalat ka mara hpang ai laning mi ladu hkrum sai hku re.Chye chyang la na blog hpe ka ai mung nrai n-ngai dai ni na ten hta ra nga ai hta hkan na ntai nmai nkung nkyang tim lu ai atsam hte shakut shaja nga ai hku re.Dai majaw ladu hkrum chye ju shakawn ai lam hpe lawu na hte maren galaw dat sai .


text:
Zahkung Hkawng Gyung A Myit Kraw Kata Na Hkam Sha Lam Hpe Sharing Galaw Dat Ga Ai******
Ngai Na Tinggyeng Hkam La Ai Lam Ni.
MYIT MASA
kachin myit hte asak hkrung ai.
MUNG MASA
awm dawm mungdan lu ra ai.
KACHIN MYIT NGU...
chyurum wunpawng lakung 6 hpe galoi mung tsawra makawp maga ai myit.
YUPMANG
kachin ni madu ai mungdan kaw hkrangpan ka taw ai hpe yupmang mu ai.
YUPTUNG JAHPAN HTE SENG NNA
ninghkap ai.hpang jahtum bang ra yang KACHIN 101 she bang na.
AGA
kachin ga nnga shi ai majaw "jinghpaw ga" hpe lang ai hku re(myen ga lang ai hta grau manu ai).kachin language/wunpawng language hpe gyin shalat shakut taw nga ai manang ni,sara ni yawng hpe madi shadaw ai.
MYIT MACHYI AI LAM
rawang,lisu,lachid,lowow,zaiwa,jinghpaw ni hpe roi yang, zingri yang, hkra yang myit hta hkam sha machyi ai.
MAKAM MASHAN NINGMU
KARAI KASANG hte YESU hpe myidi chyip kam ai.
NRA SHARAWNG DIK AI
anhte kachin kata kaw shada da nru nra rai wa yang "hpyen wa" kaw sha sa sa kap nna shalu taw ai hpe.
CHYEJU DUM AI
1.kachin amyu ngu na pra nga lu ai hpe.
2.shingni (hkrangpan) hpe chye lu ai hpe wa KARAI hpe chyeju dum ai.
RA SHARAWNG AI
kachin ni yawng ra sharawng,hkam la lu ai "kachin mung masa/myit masa" hpe alawan ndau lu na matu ra sharawng ai. anhte a "hpang na rusai" ni hpe dai kachin mung masa/myit masa hpe kraw kaw dawk bang la lu na hpe ra sharawng ai.
SHAWNG LAM HTE SENG NNA
kachin myu sha shada grau grau tsawra zinlum hkat nna "kachin mungdan" gawgap ai de.
QUOTATION
"kachin myit hte pra nna kachin myit hte wa na"
(ndai lam gaw ya hkam sha ai ngai na tinggyang ning mu san san re ai.)
KACHIN myu sha ni hpe WA KARAI bau sin ya u ga.
zahkung hkawng gyung
@ ko z
18.2.2014
10:14am


text:
Mung Gu mare, Hpawng Seng ninghtawn Kawng Buk kahtawng na Salang Lagwi Bawm Yaw hte Shadang Mun Daw La Di yen hpe December 13 ya shani kaw na Myen hpyen ni adup zingri na rim woi mat wa ai lam buga masha ni shana wa ai. Ya aten du hkra shiga n-na lu mat ai […]
Category: Shiga
KIA Hte Myen Hpyen Hpung Ni Gasat Gala Majan Byin
KIA Masat (5) Dap Ba, Masat (3) Dap Dung Lai Hpawng de December 20 ya jahpawt daw hta Myen hpyen hpung ni laknak kaba ni hte naw gap bang nga dingyang re lam na chye lu ai. December 19 ya 3pm hta Myen Hpyen Jet (2) hte Lai Hpawng hpyen dap hpe numdaw 2 lang […]
Myen Hpyen Hpung Ni Yi Ginsum Hte Mam Bom Ni Hpe Wan Nat Ya
KIA Masat (4) Dap Ba, Masat (9) Dap Dung, Ja Bat maga kawn lung wa ai Myen Hpyen Dap, Dap Nu (33) kata na hpyen hpung ni hte KIA hpyen hpung ni December 19 ya 3:30pm kawn Mung Li hte Di Ma lapran Kadung Kawng kaw gasat gala majan byin ai lam na chye lu […]
Myen Hpyen Hpung Ni Laknak Kaba Hte Matut Manoi Gap
KIA Masat (1) Dap Ba, Masat (4) Dap Dung, Kabar maw kaw shamu shamawt hkawm nga ai Myen hpyen hpung ni December 19 ya 12am daram hta KIA Masat (4) dap dung hkran de laknak kaba (4) lang gap bang ai lam chye lu ai. Hkang Kai hte Hpun Pyen Bum kaw mung December 18 […]
Myen Hpyen Hpung Ni Mare Masha Ni Hpe San Jep, Porter Lahkawn
Sadung Ginwang, Waimaw, Wu Yan hte Muk Chyik hkan na mung shawa dum nta ni hta December 19 ya 10am daram kawn Myen hpyen ni shinggan hkying hte mare masha nta langai hpang langai hkan shang nna nta masha jahpan (အိမ္ေထာင္စု) hpyi ai lam chye lu ai. Nta masha jahpan hta mying lawm nna […]


text:
Ya ten Myitkyina maga shiga nnan langai bai pru taw nga sai. Lido lam kaba hpe bai shagreng na, Namti pa maga mare kaba jahkrat na masing hpe galaw taw nga sai nga tsun nga ma ai. Namti pa gaw mare jahkrat na shara nnga ai gaw yawng chye chyalu re. Mai byin ai gaw Shanglawt ni a Dap Dung (11) ginra Kasung pa maga sha mai byin ai. Ndai masing hpe hkrang shapraw wa jang gaw 1) Dung (11) hpe mung gawt kau na yaw shada ai lam mai byin ai, 2) Ya Myitkyina myo kaw sing pum taw nga ai IDP ni hpe mung shara jahkrat (resettlement) galaw dat na ma ai. 3) Namti pa maga nga ai mung shawa masha ni a yi sun hkauna ni law law zing hkrum wa na re. Gara hku mi rai rai, chyahkawn myit rawng ai ni a matu Mung masa hku grai jaw wa na malu ai hpe dum ga.
Yawng ni shagawn nga ga!
WB


text:
skip to main |
skip to sidebar
KIA Hpyen Du Wunkat Jawng Ma Marai (23) Myen Tai Hpyen Laknak Hte Asak Si Sum Mat
Dai ni (Nov 19, 2014) ya shani hta KIO ginjaw Laiza makau Woi Chyai Bum ntsa na tinang KIA Hpyen Du Wunkat Jawng kaw wunkat jawng ma ni wunkat la nga ai ten hta Laiza makau Hka Ya Bum kaw du nga ai,
Myen asuya dap ni da-sang sinant kaba (76mm) hte (2) lang gap bun dat ai majaw wunkat jawng ma marai (21) gaw wunkat la nga ai training pa kaw nan kalang lata asak si sum ap nawng mat nna marai (3) gaw shana de daw 4:00pm ten daram hta tsi rung kaw nsa di mat ai re lam na chye lu ai. Asak ap-nawng si sum mat sai hpyen du jawng ma yawng marai (23) tup rai mat sai lam KIA shiga lawk kawn na chye lu ai.
Dai hta na marai (17) tup gaw hkala nba hkrum mat ai majaw ya yang hpyen Tsi Rung hte Mung Shawa Tsi Rung ni hta tsi tsi hkam la nga ma ai lam shiga na chye lu ai. Asak ap nawng mat wa sai hpyen du jawng ma marai (23) a moi mang ni hpe hpawt ni (Nov 20, 2014) ya shani hpyen htung, Nawku htung hte maren makoi mayang na re lam shiga na chye lu ai.
Dai ni na nhtoi gaw anhte Wunpawng Myu Sha ni a matu Sum Machyi Kaba hkrum ai nhtoi, maroi nni masin nsi ai nhtoi nan rai mali ai law...dai majaw dai ni na nhtoi hpe Wunpawng Myu Sha Ni yawng labau hta ka matsing da, kraw kata hta matsin sumhting da nna anhpu annau ni galaw ra ai amu hpe gwi gwi rip rip galaw sa wa saga ngu saw lajin dat ai rai......
Ya na zawn nhku nshawp ai Myen Tai Hpyen dap ni hpe anhte Wunpawng Buga lamu ga ginra ni hta na lawan gawt shachyut kau lu na matu hte Tsep kawp Awng Padang Dip kau lu na matu Wunpawng amyu sha ji nban yawng nsim nsa aja awa akyu hpyi nga ga ngu saw lajin dat ai law.....


text:
· ျပည္တြင္းစစ္တြင္ စစ္တိုက္ေသာ္လည္း သူရဘဲြ႕မရႏိုင္။ ပို၍လည္း အခြင့္အေရးမရႏိုင္။ က်ရႈံးေသာ္လည္း ႏိုင္ငံေတာ္စ်ာပနမျဖစ္ႏိုင္။
· ျပည္တြင္းစစ္တြင္ သူရဲေကာင္းအျဖစ္ ႀကိဳးစားေသာ္လည္း မဒိမ္းေကာင္၊ သူခိုး၊ ဓါးျပ၊ လူဆိုးနာမည္သာရရွိမယ္။
· ျပည္တြင္းစစ္တြင္ မရွိဆင္းရဲသားမ်ား၊ ေအာက္ေျခစစ္သားမ်ားႏွင့္အရာရွိမ်ားကိုသာ စစ္ေျမျပင္သို႔ ပို႔ျခင္းခံရမယ္။
· ျပည္တြင္းစစ္တြင္ က်ရႈံးသူမ်ားဟာ ကေလးစစ္သားမ်ားျဖစ္ၿပီး၊ ေခ်ာင္ထိုးခံရေသာ ေအာက္ေျခစစ္သားမ်ားႏွင့္ အရာရွိမ်ားသာျဖစ္တယ္။
· ျပည္တြင္းစစ္တြင္ လံုၿခံဳေသာေနရာ၊ ဗဟိုဌာနခ်ဳပ္တြင္ အဆင့္ျမင့္အထက္လူႀကီးမ်ားႏွင့္ သားသမီးေဆြမ်ဳိး အသိုင္းအ၀ိုင္းမ်ားသာ အၿမဲေနရာယူလွ်က္ ရွိေနတယ္။
· ျပည္တြင္းစစ္တြင္ အက်ဥ္းသားလြတ္ေျမာက္သူမ်ားကို စစ္ေျမျပင္သို႔ အတင္းအဓၶမေပၚတာထမ္းခိုင္းလွ်က္ ရွိတယ္။
· ျပည္တြင္းစစ္တြင္ အျပစ္မဲ့ျပည္သူမ်ားကို မတရားဖမ္းဆီးႏွိပ္စက္ျခင္း၊ ပစ္သတ္ျခင္း၊ အတင္းအဓၶမ အလုပ္ေစခိုင္းျခင္း၊ ေပၚတာဆဲြျခင္းခံေနရတယ္။
· ျပည္တြင္းစစ္တြင္ ေသနတ္က်ည္ဆံႏွင့္ဗံုးေတြဟာ လူမ်ဳိး၊ ဘာသာမေရြးတတ္ပါ၊ မင္းေသရင္ငါေသတယ္၊ မင္းရွင္ရင္ငါရွင္တယ္။
· ျပည္တြင္းစစ္တြင္္ ႏိုင္ငံေတာ္ဘ႑ာေငြမ်ားကို ႏိုင္ငံသားအခ်င္းခ်င္းပစ္သတ္ၾကဖို႔ရန္ စစ္ေျမျပင္သို႔ အလြန္အကၽြံ သံုးစဲြလွ်က္ရွိတယ္။
· ျပည္တြင္းစစ္တြင္ လူမ်ဳိးေရး၊ ဘာသာေရး၊ လူမႈေရး၊ အမ်ဳိးသမီးအဓၶမျပဳက်င့္ျခင္း စသည့္လူ႔အခြင့္အေရး ခ်ဳိးေဖာက္ျခင္းကို ျပည္သူမ်ားခံေနရတယ္။
· ျပည္တြင္းစစ္ေၾကာင့္ ႏိုင္ငံသားအခ်င္းခ်င္းယံုၾကည္မႈတည္ေဆာက္ရန္ ပိုမိုအလွန္းေ၀းသြားႏိုင္တယ္။
· ျပည္တြင္းစစ္ျဖစ္ေနေသာ္လည္း တီဗီဖန္သားေပၚမွာ ျပသတာက ျပည္ေထာင္စုမၿပိဳကဲြေရး ဒို႔အေရး၊ လက္ေတြ႔ စစ္ေျမျပင္တြင္ စစ္သားမ်ားက လူ႔အခြင့္အေရးခ်ဳိးေဖာက္ေရး ဒို႔အေရး။
· ျပည္တြင္းစစ္ေၾကာင့္ ျမန္မာႏိုင္ငံႏွင့္အစိုးရ၏ ဂုဏ္သိကၡာ ညိဳးႏြမ္းသြားမယ္။ ႏိုင္ငံတကာေရွ႕မွာ မ်က္ႏွာမရပဲ အရွက္ႏွဲ႔သာရင္ဆိုင္ရမယ္။
· ျပည္တြင္းစစ္မွာ ငါနဲ႔မတူငါ႔ရန္သူ၊ မတူညီတာကို ဖယ္ရွားပစ္မယ္၊ ငါခိုင္းတာကိုလုပ္ရမယ္၊ ၿခိမ္းေခ်ာက္ျခင္းျဖင့္ ႏိုင္ငံေတာ္ကို တည္ေဆာက္ေနတယ္၊ အဲဒါက လက္ရွိအစိုရ၏ စည္းကမ္းရွိေသာ ဒီမိုကေရစီႏိုင္ငံေတာ္သစ္။
Ø ဒီမိုကေရစီ၏ သေဘာတရားမွာ အထက္ပါအခ်က္မ်ားႏွင့္ တစ္ခုမွ ကိုက္ညီမႈမရွိပါ။ ႏိုင္ငံႏွင့္ျပည္သူမ်ားအတြက္ တကယ္အက်ဳိးမရွိပါ။ မတူညီတာကို စုေပါင္းညွိႏိႈင္းအေျဖရွာၿပီး စြမ္းအင္တစ္ခုအျဖစ္ မွတ္ယူျခင္းသာလွ်င္ ဒီမိုကေရစီ၏ အႏွစ္သာရျဖစ္၍ ဖက္ဒရယ္ျပည္ေထာင္စု တိုးတက္ေခတ္မွီေသာ ဒီမိုကေရစီႏိုင္ငံေတာ္ႀကီးကို တည္ေဆာက္ႏိုင္မယ္၊ ဟု ယံုၾကည္လွ်က္-----
ၿငိမ္းခ်မ္းေရးအလိုရွိသူ--ရွိန္ကရီ
Matsing: Ndai laika ngau hpe myen media de lawlaw shabra ga,
Annau ni hpe grau nna gasat ai gaw hpa majaw ta?ntsa tsang hpyen du kaba ni lawhpa myit kan wang myit,Miwa hpe nlai lu ai majaw,arawng magra jum tek ai myit nmai mat ai lachyawk sha re,ntsa tsang myen du kaba ni a jaw hpyen ma hpyen du kaji ni gaw gasat mayu ai nre,ntsa de na aming nlai lu ai,shat di ga mat na hkrit ai jaw gasat ai sha re.
Bai anhte hpe wa gasat ai law malawng gaw lam ntsa na hta la ai kanu kawa nmu ai ma ni re.
asuya bau maka tawn ai,asuya hpe sha kanu kawa shatai ai ni gaw dusat hte bung ai, gwi wa myit jasat sha rawng ai jaw htauli htaula n'nga ai,shinggyin nauna myit nrawng ai. Dai re ai majaw anhte hpe sat na matu lung wa ai,sinat arung arai htaw lung mai ai lam yawng hpe dan di kau ra ai.
Maga mi de gasat nga ai zawn,UN Rapdaw,UK,EU Rapdaw,ASEAN Rapdaw,Amerika GumSan MaGam Hte Amerika Rapdaw,Miwa Rapdaw,KaLa Rapdaw de matut manoi laika bang ra ai.Miwa mung Kala mung nga ai Kahpu kanau ni hpe mung tinang mungdan de laika bang na hku shadut ra sai.Chyurum ai annau ni,MaKru masum jung,mayu-dama-kahpu kanau nga nau pa rau
chyawm pa ai amyu,myit hkrum n'gun shabawn saga law.annau ni a shangai shaprat tawn ai saitum saipa kashu kasha ni a myi man hpe ja ja azi yu nna maroi nni masin nsi ai myit hte gasat ga.
Baren Numraw
Nmawk ginwang, Hkaqwan-bang(Chyauk tsahkan) mare makau kaw 17 October 2011 ya jahpawt kaw nna Myen asuya hpyenhpung ni hte KIA, masat (3) dapba npu na hpyenhpung ni laja lana gasat hkat ai lam nga ai re. Daihta, 18 October (Chyanun) ya shana maga 5:30pm grup-yin kaw nna Myen asuya hpyenhpung ni hkrat-sum ai lam grai law wa nna, nhtang hting-nut mat wa sai lam chye lu ai.Ndai majan hta, Myen asuya hpyenla ni marai 40 hte 50 lapran hkala nba hte si hkrum ai lam buga masha ni kawn chye lu ga ai.
Karai Kasang (KK) gaw ginding aga hpe hpan shalat dat ai shani kaw nna satan hpe mung hpan da sai lam ja chyum laika kaw mu lu nga ai. Satan gaw shinggyim masha hta alak mi grau zen ai rai nna, Adam yan Ewa hpe mung gunglau wa lu sai.
Sung sung dinglik yu ga nga yang, KK gaw satan hpe machye machyang jaw da ai zawn, Adam yan Ewa hpe mung jaw da sai. Raitimung, shan gaw KK jaw da ya ai machye machyang hpe lang nna dinglik maram yu ai lam n-galaw ma ai rai nna satan a man kaw aloi sha kataw ya manu ai. Shing rai satan wa kade gunglau chye ai lam shinggyim masha ni mu chye la lu na matu Madu Yesu a hpang kaw 40 ya tup hkan nang shangun nna gunglau wa ai raitimung, Madu Yesu gaw KK jaw da ya ai machye machyang hpe lang ai majaw satan wa mahtang Madu Yesu hpe asum jaw wa sai lam kasi hku nna madun da ya nga ai.
Shing re ai mabyin masa a ntsa e dinglik yu ai shaloi, KK gaw satan wa hpe grin nga shangun ai hte seng nna dinglik yu yang shinggyim masha ni gaw KK jaw da ya ai machye machyang hpe asung jashawn chye nna zen wa na matu rai na re ngu nna myit la mai nga ai. Maga hku nna dinglik yu ai shaloi, tinang hpe jahten sharun ai wa kadai raitimung, tinang a hpyen, shing nrai satan wa rai nga ai. Tinang hpe jahten sharun ai ni kaw na tinang hte ni dik htum ai wa gaw kadai rai ta? Atsawm myit yu ai shaloi tinang a prat hpe lam dingtawk hku jahten sharun kau ai gaw tianag nan tsa lu ai majaw, kani lu ai majaw, hpai da da ai majaw she rai nga a hka! Dai majaw ni dik htum ai hpyen gaw tinang nan rai nga ai hpe mu wa sai.
Dai hta n-ga, tinang lu sha shajan sha ai majaw dinghku masha ni hte ga li ga law byin wa sai. Shing rai tinang a dinghku masha ni gaw tinang a hpyen nambat 2 rai wa sai. Aga! Kaning wa di sana kun? Grup yin kaw hpyen hkrai hkrai she rai mat sai. Tinang hte ni kahtep nga ai hpyen nambat langai hte lahkawng hpe lu gasat dang kau lu jang she gumhpawn ai dinghku masha a n-gun hte shinggan na hpyen wa hpe gasat dang kau mai na re, ngu ai hpe mu wa sai. Shinggan hpyen gaw kadai rai ta? Anhte Wunpawng Myusha ni hpe shamyit kau na matu dating nga ai satan wa rai nga ai.
Dai satan a maumwi mausa hpe “MYANMAR ATSA, DAGONG KA” nga nna shanhte nan ka tawn ai hpe dai ni gaw “MYANMAR ATSA, KABA U KA” nga nna manu shatsaw la masai. Anhte gaw shanhpyi laika hpe ju sha kau saga ai majaw tinang a labau hpe myen ni hte shan hpraw zawn re ai ni ka da ya ai hpe madang shatsaw nna gram ka la na malai, shada dang rang hkat ai aten naw rai nga ga ai. Ante yawng jawm na dep, mu dep ai satan wa a lam kade matse ai hpe dinglik yu ga.
Hpa mara n nga ai htingbu Assam hkaw hkam, Yahkaing hkaw hkam, Mon hkaw hkam, Thai hkaw hkam ni hpe hkan zing la nna mung masha ni hpe zing ri zing rat sat nat kau ai lam, Myen kaw sa up sha nga ai British ni hpe shachyut shapraw kau na matu Japan ni hpe sa pang la nna shachyut shapraw lu ai hte Japan ni hpe bai ninghkap sai. Satan ni ngu ai gaw chyeju n chye dum ai baw re hka!
Satan wa a asuya hten run mat na mahka e Miwa asuya kaw nna shang hkye la ai hte satan wa gaw nsa matut sa lu nu ai. Dai chyeju hpe shaprai na matu satan wa n ju dik ai Ma Kaw jan hpe shanyam la nna sinna masha ni hpe jahkau la n htawm shi a chyeju madu rai nga ai Miwa a ladi kaw htawng ya manu ai. Lang hte lang Myen mung hpe hkye wa ai Wunpawng Myusha ni hpe mung chyeju n dum ai hta n-ga, 1994 ning kaw gap hkat jahkring ai shaloi tawn da ai ga sadi ni yawng hpe langai a hpang jahten sharun wa sai. Ya gaw Wunpawng Myusha yawng hpe shamyit kau na matu masing jahkrat n htawm mare masha ni hpe hkan rim zing ri sat bang wa masai. Shanhte tsun ai hta, “Hka nnga ai kaw nga n mai nga ai zawn, mung masha n nga jang, KIO ni mung n nga na sai, nga ma ai.
Satan wa a masing gaw ladu lai sai. Masha amyu langai hpe shamyit kau na, ngu ai gaw Yehowa nan n hkraw sai. Wunpawng Myusha ni n yup n sha kyu hpyi ai hpe Yehowa matsan dum lama la sai. Majan gasat poi shagu kaw Yehowa lawm ya nga ai hpe asan sha jawm mu nga saga ai. Anhte gaw aten langai kaw malap mali rai, tinang a hkum hpe tinang a hpyen shatai wa saga ai majaw grit nem wa saga ai rai nna, dai ni gaw bai dum hprang wa ai lamik hpe mu wa saga ai.
KIO, KNO, KDA, NDAK, Du Kaba Lasang Awng hpung, Du Kaba Adang hpung ni in a lapran kaw satan wa kade sumprat bang timung, shada a ntsa e myusha lam yan hta hkan nna myit tau ya hkat ai lam nga wa magang sai. Ndai zawn rai mungdan kata kaw galai shai wa ai gaw, KK a myit shanu ya ai marang e, maigan de du nga ai myutsaw hpu nau ni a ngang kang ai kahkyin gumdin lam madun dan lu ai sakse rai nga ai. Ndai mabyin masa gaw daw dan nlu ai amyu a kahkyin gumdin lam lu wa ai lamik kumla rai nna satan wa gaw Wunpawng Myusha ni a kahkyin gumdin ai n-gun hpe asum jaw ra ai ten rai wa nga sai.
Maigan de du nga ai myutsaw hpu nau yawng hte chye nga sai hte maren, mungdan kata kaw nga nga ai hpu nau n kau gaw tai hpyen wa a lata kaw na hpawng yen n lawt, zing ri zing rat ai kaw asak hkrat sum ai ni mung hti n dang rai nga sai. Asak naw hkrung nga ai ni gaw hprawng yen hkawm ra nga ma ai majaw dum dum di di hkrum shaga na matu ahkaw ahkang nlu ma ai. Raitimung, maigan de du nga ai myutsaw hpu nau ni gaw nlaw nla re ai shabri shabrai kaw na buga de tsi mawan, malu masha, machyu pala a matu dang lu ai atsam hpe myit mang langai hte jawm garum nga ai hpe mu lu yang na chying myit n-gun lu ai law.
Mahtai gaw, maigan de du nga ai Wunpawng Myusha ni gaw myit mang langai sha rai nga sai hpe myit n-gun, masha n-gun, wenyi n-gun yawng kahkyin gumdin nga sai hpe sakse madun lu ai marang e, buga de nga nga ai hpu nau ni hta mung yen kau nlu, kahkyin gumdin wa magang sai. Matut nna, tinang myusha ni hta n-ga, kaga hpu nau myusha ni hte mung, magyep kap nga sai kaw n-gun grau kaba wa hkra shakut sa wa nga na masai ngu kam let ngang hta hpa ra jat hku n-gun jaw dat nngai law.Pyilan
MALAYSIA HTA N GUN MADUN NINGHKAP: October (11) bat Lahkawng
Jinghpaw Wunpawng myu sha tsinyam ni a matu hte myen atsuya hpyen dap hpe ninghkap n-gun madun ai lam ni hpe maigan mungdan hkan shanu nga ai Jinghpaw Wunpawng myusha ni matut manoi galaw nga ai lam hpe na chye lu ga ai.
Lai wa sai October 7, 2011 shani hta Amerika mungdan mare kaba ni rai nga ai Washington DC, Los Angeles, Houston kaw shanu nga ai Jinghpaw Wunpawng myu sha ni kaw nna n-gun madun ai lamang ni galaw lai wa sai.


text:
Majan byin nga ai mungdan hpe bai gaw sharawt la lu na matu gaw zeng hkrak re ningbaw ningla, zeng hkrak re uphkang hkrang, zeng hkrak re hpaji machyoi chye ai ramma n’gun atsam ni hpe jai lang na ahkyak la nga ai.
Dai ni anhte amyu sha ni hta dinghku majan a majaw ramma malawng gaw sharin la mayu ai hpaji ni hpe nlu sharin la mat ai, gumhpraw shang lam hpa-ga galaw na matu dut dang ai, wuhpung wuhpawng ni hta hpa-awn atsang de tsap nna woi awn galaw na ahkaw ahkang dut dang ai masa ni hte ramma ahkaw ahkang hkrat sum nga ai masa bin nga ai. Ramma ahkaw ahkang hkrat sum ai majaw mungdan bawng ring lam hta ahtu machyi hkrum nga ai. Wunpawng ramma ni hta ra ahkyak nga ai ahkaw ahkang lam nkau mi hpe machyoi ningja jat, ningmu machyan jawm shalat lu na matu garan kachyan dat ngai.
1) Machyoi hpaji ni hte akyu pru ai hku shang lawm lu na; Mayak lam ni majaw jawng hpaji ni hpe ngut kye hkra nlu sharin la kau lu mat tim tinang a hkrum hkrang n’gun, nyan-bawnu hte mai kaja ai lam ni hpe dam lada bawng ring wa lu hkra galaw lu ai lam ni hpe mung machyoi hpaji chye ai ni ngu tsun nga ma ai.
Ga shadawn: Zeng hkrak rai n’ta shachyaw lak-sama hpaji chye ai, jak amyu gram chye/gawt chye ai, hkai mu bungli, rem sha bungli ni hpe zeng hkrak galaw chye ai, labu/palawng zeng di rep-chywi chye ai, kara rep shakya chye ai, zeng di shadu jahkut dut seng galaw lu ai, kawa/hpun ni hte masha lang arung arai ni galaw dut chye ai, gumhpraw palawng/soi nhpye dup galaw chye ai, rida maka atsawm hkrak chye ai, hpan hpan hpe kung kyang ai hku galaw lu ni gaw ta tut hpaji machyoi (technical skills) chye ai ni ngu masat da nga ai. Mungdan gaw sharawt lam hta ndai zawn ta tut hpaji machyoi (technical skills) kung kyang ai ramma shadang law ra nga ai.
Anhte Wunpawng ni, nga sat nga sa madang tsaw wa nga saga ai majaw, rawng ai dum n’ta, lang ai arung arai ni mung madang tsaw ai ni hpe lang nga saga ai. Rai tim dai arung arai ni hten wa ai hpe gram byeng la na ladat hpaji machyoi chye ai lam nnga shi ai daram rai nga ga ai. Ga shadawn: Shanglawt Asuya uphkang muklung Laiza, Mai Ja Yang ginra ni hta prat dep wut n’ta rawng ai law sai, mawdaw lu ai law wa sai, yi sun ni hpe jak hte hkyawt galaw nga sai rai tim wut n’ta byeng chye ai galaw chye ai, mawdaw gram chye ai zawn re ta tut hpaji machyoi chye ai ni nnga ai daram naw rai nga ga ai.
Tinang amyu sha ni gram galaw chye ai masha nnga ai majaw Miwa ni hpe shaga galaw shangun ra, Miwa ni chyu sahti byin mat wa rai nga ai. Bai nna gara mungdan hta tim tatut hpaji machyoi chye ai ni grau nna shabrai law ai, bungli lu loi nga ai. Technical skills chye ai ramma n’gun law wa yang chyu sha mungdan bawngring lam mung lawan byin lu na re. Dai majaw seng ang ai asuya ni, bawngring lam galaw ai hpung ni, buga mare uphkang komiti ni, hpaga hpung ni hku nna ramma ni hpaji machyoi kung kyang wa na mahkrun woi galaw na ahkyak la nga ai. Ramma ni nan mung myit masin hkum hkrang hte sharawng shara shang lawm galaw ai rai yang nau nna ai ten hta mana maka madang tsaw ai mungdan byin wa lu na re.
2) Ramma sut masa ahkaw ahkang lu lam; Tinang a buga ginra na sut nhprang gun rai ni hpe buga ramma ni galaw na ahkang (permit) grau lu la hkra gam garan jaw na malai gumhpraw grau jaw lu ai maigan hpaga masha ni, sut du ni hte daru magam lu ai grup-yin masha ni sha malawng maga galaw kau nga ai ngu tsun nga ma ai. Ding re masa ni a majaw buga ramma ni gaw tsasam maigan mungdan hkan e yak hkak la ai hte bungli tam galaw hkawm ra mat, maigan masha ni madaw she madu zawn buga ni hta pru nga ai sut nhprang arai ni hpe hpaga galaw sha pyaw rai byin nga sai.
Dai majaw sut hpaga lam hta amyu sha ni maren mara re ahkaw ahkang lu na hte buga ginra ni hte htuk manu ai amyu sha sut lu hpa-ga masing hkrang ni hpe seng ang ai asuya ni kaw nna hkrang garan woi galaw ra nga sai. Buga ramma ni a matu bungli lamang law law shabyin ya na baw (job crations) amyu sha sut lu hpaga masing hpe lawan galaw lu hkra shakut ra saga ai. Sut-su ai masha law wa magang uphkang asuya ni a shing kang shing-wang dam lada wa ding yang byin wa lu nga ai.
3) Hpa-awn ahkaw ahkang lu na; Mungkan kaw nna masat da ai hta masha asak (18) ning lahta de rai nga sai ni hpe mungdan a hpa-awn, wuhpung wuhpawng a hpa-awn galaw na matu ra lata shingjawng galaw lu sai hte, asak (60) jan sai ni gaw galaw nga ai bungli ni kaw na hkringsa ra sai ngu da nga ma ai.
Rai yang anhte Wunpawng shingwang kata na masa gaw asak kung kaba sai ni sha hpa-awn atsang de nga ra ai hku myit nawn ai, nsi dingsa hpa-awn galaw na ngu myit rawng ai lam bin nga ai. Madang tsaw ai mungdan ni hta asak kaji ai kaba ai hpe madung nre sha bungli lamang ni hta kade ram kungkyang hkra woi galaw lu na ngu ai hpe yu maram na sha hpa-awn lata ai galaw nga ma ai.
Amyu Wunpawng ni hta, amyu sha lam hte mungdan bawngring lam hpe zeng hkrak woi galaw lu ai ramma hpa-awn law law nga hkra shaprat la na ahkyak la nga sai. Seng ang ai asuya ni kaw nna zet-let kung kyang ai ramma ni hpe hpa-awn atsang de shara san jaw ai lam, hpa-awn ni hte arau ep rai bungli jawm galaw nna bungli masa lam ni kungkyang wa ai hpang bungli it up woi awn galaw shangun ai, zet-let kung kyang ai ramma ni hpe lata nna madang tsaw hpaji ni hpe hpung jat sharin la lu na mahkrun galaw ya ai hte hpaji chye chyang la wa sai ni hpe bungli shara san jaw ai lam ni galaw ai ladat ni lang nna ningja atsam rawng ai amyu sha ningbaw ningla bin hkra galaw la ra saga ai.
Amyu sha hte mungdan langai zeng hkrak rai galu kaba wa lu na matu gaw mungdan a mai kaja ai lam ni hpe woi awn galaw nga ai asuya ni hte bawngring lam hpe galaw nga ai wuhpung wuhpawng ni hta zet-let kung kyang ai ningbaw ningla ni woi awn ai rai ra nga ai law.
Hkrumra Padang
BY: JPKS BLOG


text:
时间:2016-08-14 23:20:57 来源:德宏团结报
Yianam ta hta namsi amyu lo lo nga ai, rai yang gyinshau go gahtet shakop ai namsi re majo, masha lo malo ni grai ra sharong nga ai. Gyinsau go masha hkum hkrang a matu akyu rong ai re ngu tim, masha nkau ni go n mai sha ai.
1. Shat kan sinpai n gaja ai ni gyin shau n mai sha ai
Gyinshau go lagyi ai bo jahkai rai nna, sha shalo kau jang shat kan sinpai hpe jahten kau wa loi nga ai. Dai majo shat kan sinpai n gaja ai ni gyinshau sha yang grai sadi ra ai.
2. Awo ningnan wo wa ai shaloi gyin shau n mai sha ai
Namtsi sara ni tsun yang, lagyi awo mi rai rai, gahtet awo mi rai rai, awo garai n wo hkon yang shala hkra jang ana masa grau laja wa chye ai. Mahtang gyinshau go gata gahtet ai hpe shakop ai akyu rong ai, dai majo awo ningnan sha no wa ai shaloi gyinshau sha yang ana grau laja mat chye nga ai.
3. Jit dui ana lu masha ni gyinshau n mai sha ai
Gyinshau hta ahtang grai rong ai, jit dui ana lu masha ni gyinshau sha shalo dinglai jang, sade hpe lit shali dat ya sai hta n-ga, sai htang, jit htang mung no tso lung wa chye nga ai. Dai majo jit dui ana lu masha ni gyinshau lo wa n mai sha ai.
4. Sade n-gun n hpring ai ni gyinshau n mai sha ai
Sade n-gun n hpring ai ni go, lama ntsin lo lo jashon la jang, htok shapro kau dat na grai yak nga ai. Ningre machyi masha ni go lama gyinshau sha shalo kau sa yi nga jang, bum shabung ai jasong dat ai hta n-ga, shi hkum hkrang gata na asai ntsin hte lo wa nna, salum n-gum htum ana gale wa chye nga ai.
5. N-gup gata hpye ai ni gyinshau n mai sha ai
N-gup gata hpye ai go kro gahtet, wan rot nna byin wa ai re. N-gup gata hpye ai ni gyinshau sha jang n-gp gata hpye ana shamai la ai ko lang ra ai ntsin ni hpe nau htok shapro kau dinglai mat ai nga yang, kro grau gahtet wa nna, ningma mai yak mat sai.
6. Ma hkum num ni hte ma shangai ai num ni gyinshau n mai sha ai
Ma hkum hkum ai num ni a hkum hkrang gata hta rong ai yitausu n-grung ai nga yang, saihtang shadang shagrin ton ai lam nyem yu mat wa sai, lama gyinshau sha shalo kau sa ya nga jang, sha bang la ai ahtang nau lo wa nna, sai lam ko na ahtang babyin shadang nau tso dinglai wa ai majo, hkamja na matu akyu n nga sai. Dai hta lai nna, ma shangai kau ai hpang, hkum hkrang n-gun n rong ai majo, gyinshau go lagyi ai bo rai nna, sha shalo jang shat kan sinpai hpe jahten kau ya wa chye nga ai.
7. Gumgai dingla ni gyinshau sharam sha ra ai
Sak gaba ai gumgai dinglai ni go sak nau gaba mat sai re nga yang, lo malong go shat kan hte sinpai n-gun hte salum sade n-gun kya shajang nga ma ai, gyinshau go lagyi ai bo re, namtsi sara ni tsun yang, gyinshau sha shalo kau jang shat kan sinpai hpe shadau jahten kau ya wa chye nga ai.


text:
skip to main |
skip to sidebar
USA Utah mung daw e myen hpyen hpe ning hkap n gun madun ai lamang
Salt Lake Muklum, Utah Mungdaw, USA Mungdan du Myu Tsaw Mung Tsaw Jinghpaw Wunpawng Myu sha ni kawn woi awn ai hte hpu nau Kayin ni ( Kaya ), Kayin, Chin, Rakhine, Mon myu sha ni mung shanglawm let Myen Hpyen gumsheng wa a htim gasat dim roi rip ai lam tsep kawp jahkring nna mung masa manghkang hpe mung masa hku nna hparan na matu hte hka madim matsing tsep kawp pat shamyit ya na matu Oct 15, 2011 hta e aja awa n'gun mi alu rai ninghkap n'gun madun ai lamang galaw la lu saga ai. Du na ra ai aten ninghtoi ni hta mung ninghkap n'gun madun lamang ni matut manoi galaw sa wa na re .
nga nna Utha jing hpaw wunpawng myu sha ni shana dat ai shiga re.


text:
SARA AWNG LI BAI LAWT WANaw ku ku woi na hkyen nga ai ten Myen tai hpyen ni rim la nna a dup zingri hkrum ai Nam San Yang mare na Katholik Sara Awng Li ya ten Laiza Mung Shawa tsi rung de du wa nna tsi tsi hkam la nga sai lam shiga na chye lu ai.
Shi mahkrum madup hte seng nna Myen hpyen la ni gaw Jing hpaw wun pawng la mu mamu yawng hpe sat nga nna Naypyi daw kawn aming jahkrat ai re lam chye lu ai.Karai a shaman chye ju majaw sha lawt lu ai re lam chye lu ai.
ကခ်င္ၿမိဳ႕ေတာ္ ျမစ္ၾကီးနား ၿမိဳ႕ခံ ၂၀ အား ျမန္မာစစ္တပ္မွ ေပၚတာဆြဲ++++Ndai porter hkan mat wa ai kawn lawt wa ai wa tsun dan ai hta ndai majan hta Karai kasang an hte Wunpawng myu sha ni kaw lawm ai gaw shi nan myi chyaw mu lu sai lam tsun nga ai.Myen hpyen la ni shi hpe bawm re chye majaw kabye sha ngun ai,Kabye dat ai hte Myen hpyen la mang 2 gaw shi ntsa e hkrat mara nna si mat sai.shi kabye dat ai bawm gaw shi makau na myen hpyen la yan si nna shi gaw Karai a shaman chye ju majaw lawt wa sai lam na chye lu ai.
GARA YANG MAJAN HTA MYEN LAW LAW HKRAT
Wunpawng Mungdan Shanglawt Asuya a KIA myu tsaw hpyen hpung ni hte myen tai hpyen ni mani October (18) ya shani Wai Maw Laiza lam ntsa na Ga Ra Yang mare kaw gap gasat ai hta myen ni (20) jan hkrat sum wa nna law law wa hkala hkrum lai wa sai lam shiga na chye lu ai.
ကခ်င္ျပည္နယ္ ၀ုိင္းေမာ္ လုိင္ဇာ လမ္းပုိင္းရွိ ဂါးရာယန္ ေက်းရြာတြင္ ေကအုိင္ေအမ်ိဳးခ်စ္တပ္ႏွင့္ ဗမာအစုိးရ စစ္တပ္တုိ႕ တုိက္ခိုက္ရာ ေအာ္တုိဘာ (၁၈) တြင္ ဗမာစစ္တပ္ဘက္မွ အေယာက္ (၂၀) ေက်ာ္ က်ဆံုးျပီး ဒဏ္ရာရသူ အမ်ားအျပားရွိေၾကာင္း သတင္းရရွိပါသည္။
Wunpawng Mungdan, N Mawk kawn Loi Je de sa wa ai lam N Mawk hkran bum pawt mare rai nga ai Kyauk Sahkan (ေက်ာက္စခန္း) mare hta KIA myu tsaw hpyen hpung ni hte myen tai hpyen ni gap gasat ai hta myen ni hkrat sum ai nau law wa ai majaw ya ten bai htingnut mat wa sai lam, myen tai hpyen ni a lak nak kaji kaba law law hpe mung KIA kawn lu zing madu la ai lam shiga na chye lu ai.
ကခ်င္ျပည္နယ္ မုိးေမာက္ျမိဳ႕နယ္ ေက်ာက္စခန္႕ တြင္ ေကေအအုိင္မ်ိဳးခ်စ္္တပ္မ်ားႏွင့္ ဗမာစစ္တပ္ၾကားတုိက္ပြဲ ျဖစ္ရာ ဗမာစစ္တပ္ဘက္မွ အက်အဆံုး မ်ားျပာလာမွဳေၾကာင့္ တပ္ဆုပ္သြားျပီျဖစ္ေၾကာင္း သတင္းရရွိပါသည္။ ေကအုိင္ေအ မ်ိဳးစစ္တပ္မ်ားမွ ဗမာစစပ္တပ္ပုိင္ လက္နက္ၾကီးငယ္ ေျမာက္မ်ားစြားကုိ သိမ္းဆည္းရမိေၾကာင္းလည္း သတင္းရရွိပါသည္။
Wunpawng Mungdan Shanglawt Asuya a KIA myu tsaw share shagan ni kawn October (17) ya shani Hka Wan Hka mahkrai hpe kapaw di kau sai lam shiga na chye lu ai. N dai mahkrai kapaw di kau ai majaw KIA/KIO ginjaw de myen tai hpyen ni hpyen n gun htu lung wa ai hpe shingdang kau lu ai lam, ya ten myen tai hpyen ni gaw Hka Wan Hka mahkrai di mat ai majaw shawng lam de hpyen n gun jat na mawdaw ni n lu lai mat ai majaw dai shara kaw sha majaw nga ma ai lam shiga na chye lu ai.
Myen Asuya Hpyenla ni grai si hkrum
Nmawk ginwang, Hkaqwan-bang(Chyauk tsahkan) mare makau kaw 17 October 2011 ya jahpawt kaw nna Myen asuya hpyenhpung ni hte KIA, masat (3) dapba npu na hpyenhpung ni laja lana gasat hkat ai lam nga ai re. Daihta, 18 October (Chyanun) ya shana maga 5:30pm grup-yin kaw nna Myen asuya hpyenhpung ni hkrat-sum ai lam grai law wa nna, nhtang hting-nut mat wa sai lam chye lu ai.Ndai majan hta, Myen asuya hpyenla ni marai 40 hte 50 lapran hkala nba hte si hkrum ai lam buga masha ni kawn chye lu ga ai.
Read more+++click+++
myen hkrat sum ai law :facebook shiga+++
18 Oct 2011 shani na shiga ni++++


text:
02 January 2014 by Knet
Hkungga Tsawra ai Wunpawng myu sha myit su Du Salang, Ramma ni hpang de zuphpawng saw shaga laika hpe htawn shalai ndau shabra dat ai. Miwa Mung Ruili Muklum kaw 2014 ning February (20) ya kaw nna (23) ya laman hta Mungkan Wunpawng Amyu Sha Zuphpawng Kaba galaw na re.
Dai zuphpawng gaw, Wunpawng Amyu Sha ni a Htunghking, laili laika, labau ni hpe bawngban ai zuphpawng kaba rai na re. Dai majaw Mungkan shara shagu hta nga ai Wunpawng Amyu sha Du Salang ni, Hpaji Ninghkring ni, Htunghking hte Labau Sara ni sa du bawngban lawm na matu saw shaga dat ai. Mungdan langai mi kaw na marai (5) hta n jan ai sa du lawm na matu saw shaga dat ai. Zuphpawng sa lawm na ni gaw tinang a htunghking, labau, laili laika ni hte seng ai lam ni tang madun bawngban na laika ni ka lajang lawm sa ra na.
Zuphpawng hta sa lawm na myitsu ni a mying jahpan hpe 2014 ning January shata (15) ya shawng e, shagun jaw ya marit. Ndai saw shaga laika gaw Myen Mung shinggan de nga ai Wunpawng myu sha ni hpe laksan saw shaga ai laika re.
Matut mahkai na hkringdat ni.
(1) Saw shaga laika hta lawm ai Email hkringdat hte matut na.
(2) Du Kaba Maran Zau Tawng. ( padangseng@yahoo.com)
(3) Du Kaba Nhpang Naw Bu. ( nawbunhpang@gmail.com)


text:
Media laknak hpe lang nna Mungkan hpe Ra ai hku gale mai ladat mung yu kasi la mai nga ai.
Yu yu ga.
"Joseph Kony" a shara kaw " Myen tai hpyen gumshem tsadan" hpe galai bang nna yu la ga
Anhte Myuwunpawng sha ni a akyu ara matu mung Ladat shaw ga,an hte hpe ntara ai hku dip sha ai lam hpe mung kan de htawng madun lu hkra shakut ga law.
Htawm hpang na an hte a kashu kasha ma ni hpaji lu sharin uga, an hte jam jau mat ai gaw tsan dan hpyen a majaw re.
Myu tsaw Hpyen magam gun ni yawng hpe mung hkung ga jaw dat nngai law,
http://www.kony2012.com/


text:
Myitrum manang ni, Hpakant de na laksan shiga shana dat
ai. August htum wa de na majan manghkang byin ngut ai hpang,
kaga majan shiga gaw n na ai. Mawmawbum hpyen-yen dinghku
num marai 5, nta de rai wa nhtang la ai shaloi, M hpyenla ni jawm
roi sat kau ai. Mawwan Kaley hpyen-yen dabang na Tsang shi
awng da sai la kasha 1 hte kaga la kasha 1 hpe mung, nta de rai
wa nhtang la ai lam kaw rim adup sat ai. KIA hpyenla ni post kaw
na manpyawng hte mada mu nga ninglen, kaning n lu di kau ma
ai. Dai hte maren, dinghku la 4 hpe mung rim adup sat kau ma ai
lam ni na lu ai.Nbungli 5 hte bai wa sa da ai M hpyenla ni n-yun bu
mazut hkawm ai re lam chye lu ai.
Bai ,yahte MKA de na, M sitchyaungmhu 2 shada gap si
hkat ai shiga gaw, MKA lawu hkarangleng lam ntsa na Mayan
mare kaw jung da ai myawk dap ni, majanpa de n kam hkan nang
mat ai majaw shada ga law hkat ai shaloi, hpyendu 2 si ai; MKA
kaw wa lup ai hpe tsun ai rai na re lam shiga lu san la sai. Dai
shaloi, mare masha ni gaw, KIA ni sa gap ai she shadu kau ma ai
da. Mungmasha pyi hkala hkrum ai lam mung na lu ai. Bai ,lai wa
sai bat e bom shakap chyalu nbungli rawt hkyen sai da nga ai MKA
de na shiga na lu ai rai tim, shana de kaw na marang htu mat
ai;shana tup nhtoi htoi hkra htu ai majaw grau pyi yup pyaw mat
ga ai ngu , shana shabra dat sai re. Dai shana de teng sha wa
nbungli 6 rawt hkyen nga yang, pilot ni shada, “Masha dachyawk
mi arawng sadang sut su nga mai lam a majaw sha , n kam si
hkam ai” ngu , ga law hkat nna shada gap hkat ai kaw marai 1 si ai
majaw, nbungli n rawt byin mat ai re lam chye lu ai. Dai shani LZ ,
Laisin du hkra masing rai malu ai da. Hpakant shiga naw matut san
hkat nga yang , 11:50 am hta MKA Ph: mahtang kalangta bai di
mat wa ai.
Hpakant de ya she hpyen nnan yen bang wa ai re
majaw , ayak ahkak ru yak jam jau nga ma ai lam na lu ai. Pangwa
de gaw 2 maga shada shamu shamawt ai lam hpe yu azi hkat ma
ai da.
Sammung de na shiga gaw, M hpyenla 4 hpe lagat
gatkung ni jawm kawa sat ai , 3 hpe gaw muq achye sat ai ; 1 hpe
gaw dumsu e myiman kaw she n mai la hkra daru amya da ya ai
lak lai shiga ni na lu ai.M hpyenla ni majoi gap sat sharu kau ya ai;
mungmasha ni a dumsu uloi ni gaw shara shagu na rai yang, mun
lam she rai sai nga ma ai. Maning gaw Sinlum maga de , M
hpyenla 4 hpe sharaw kawa ai ; Bumwa maga de lagat kaba kawa
sat ai shiga ni na lu ai re. M hpyenla ndai ni hpe nam na dusat ni
du hkra , n yu ra nga masai nga nna , masha ni tsun gamung jahta
nga ma ai. KK gaw grau mauhpa namik kumla hpan hkum she naw
madun u ga , matut nna akyu hpyi ga lu oi. Labau mi ashang rai u
ga i.
JIC


text:
Washington DC. Upper house office kaw na, Subcommittee on Asia and the Pacific mungdan ni hte seng ai, US Asuya Slg ni rai nga ai,
1.Bryan M. Burack,
2.Caronlyn M. Leddy,
3. Aamy Chang hte kaga US Asuya Slg ni hte rau tsun Jahta bawngban nga yang.
Kaga US madang tsaw ai Asuya Slg rai nga ai FRANK POLLY (Politiccal Analyst) hte David G. Mosby (Legislaytive Fellow) ni hte mung hkrum jahta bawngban lu sai.
Bawngban ai lam, Anhte Ethnic ni tsang ai lam langai nga ga ai.
Tatut 1 hpe tsun ga nga yang, Kachin ni a masa hpe tsun dan na, KIA gaw Miwa hte kanawn nna, gap hkat jahkring nkam ai shadu na hpe tsang ai. Anhte hta hkrum katut sha ngut sai, lai wa sai 1994-2011 ning 17 lapran galaw laiwa sai bawngring masing hta, Jinghpaw Wunpawng Mungdan hte Amyu sha ni a ntsa kaw, ahtu hkrum sha machyi ai lam ni law law nga ai.
1. Shingra tara laja lana hte za ai hte nhprang sutrai hpe hkrup mara htu shaw sha shama kau sai.
2. Nanghpam lu sha ladu shalai rai dut lu dut sha wa ai, Myu shayi ni nse nsa hpaga hpaga gaa sha ai, hpaida dabang ni law wa ai,
3. Nhprang sutrai hpe kashun sha nna, shada da ga law hkat ai. Ndai mang hkang law law hkrum sha sai. Kachin State madang kaw mai kaja ai mung shawa a akyu ara hpa mung nnga ai.
Ahkaw ahkang maren mara nlu ai majaw, mung shawa ni kaw nna, mahtang zuphpawng hpawng let mung masa bawngban lu na matu ra sharawng madi shadaw ai re.
Anhte mung ,nanhte US mungdan a Federal Democray ladat zawn ra sharawng nga ga ai.
Dai majaw self determination hpe lu na matu matu shakut taw ai rai nga ga ai. Madu mungdaw hpe madu mungdaw Asuya kaw nna,
1. Ownership rights
2. Control management,
3 Tax justaice and revenue sharing galaw lu na matu hpyi shawn ai lam sha re.
Dai hpe chyena ya marit. Miss understanding byin na hpe tsang ai ngu nna,
hkumbawp she lawu hkra ,Hka hku Englis nkung nkang hte tsun sanglang dan lu sai. Grai myit shang sha ma ai hpe mu lu ai.


text:
Lamu ga
Lamuga,shara nlu mat ai rudi kata ru dam tai mat
ai,myusha ni ndai mung kan hta law law rai nga ai.Tinang a lamu ga ,myusha, up hkang lam masat masa nnga mat sai ni gaw sharai la lu na ram ram yak ai hpe mu lu nga ai.
Ya hte na Rohinger shi ga ni hpe yu yu ga.
tsin yam hkrum,Zing ri hkrum,sat hkrum nga
ma ai,gara mungdan asu ya mung amyu langai hku nna hkap lat let shara jaw na yak nga malu ai. Gara mung dan asu ya mung tara rap ra hkra hparan ya lu ai lam nnga nga ai,
Nye manang Farit soelin wa tsun ai ga,"manang wa e ngai gaw refugee hku nna mai
gan du nye ding hku hte ngai ja gum hpraw lu na, sha na, yawng tsang nra sai,nga pyaw sai ngu mai tsun ai.Rai tim ya na zawn tinang myu ni law law wa tsinyam hkrum mang hkang pru ai hpe na chye lu yang myit npyaw ai,si tim pyaw na zawn nnga ai, an hte gaw lamuga shanu shing byi shara mat ai majaw grau sawng sai re,"nga ai.
Dai ni an hte Chyurum ai wunpawng myusha ni Ten naw nga yang lawan myit dum hprang ga, shakut ga, lamuga mung masat masa naw nga ai, Amyu rusai mung naw grin nga ga ai,Ya ten dum hprang nna n gun dat yang, hpang nhkrat nga ai.sut masa lam hku,Hpaji masa lam hku,lam amyu myu hku nna tinang myu hte mung dan a matu dating let shakut ga.Hpyen majan gasat gala ai lam hte sha n rai lam amyu myu hku nna mung kan ,grin nga ding sa myu Wunpawng sha ni grin nga lu hkra shakut ga. ngu ngai langai a ning mu hku nna mu mada ai law.
Israel
Isreal mung dan hte myusha ni a labau ni hpe yu nna kasi la mai ai lam ni law law nga ai.Mungdan nlu na masha myu ni a npu e nkau myi nga mu nga mai let nga lu ai rai tim,sat sharu hkrum ai,zingri zingrat hkrum ai,tsin yam tsin dam ni law law hkrum sha lai wa sai,Raitim shan hte hpe tang du hkra tara rapra hparan ya lu ai lam gadai nnga ai.
Ya dai ni shan hte myu mungdan masat masa ngu nga wa ai shani kawn chyawm gaw shan hte hpe zing ri ,roi rip ai ni hpe shan hte myu mungdan rap daw kawn ya du hkra je yang nga masai re.Gashadawn mani mana na GAZA majan ni hpe yu ga,shan hte lamu ga de myawk machyu pala gap bang ai ni,shan hte hpe roi ai ni hpe
atsawm sha lu hpaji madun nga ai nrai ni?
Roirip
Ya dai ni an hte myu wunpawng shayi sha ni hpe roi rip nna sat hkrum nga sai,laga masa lam myu myu hku nna mung naw roi hkrum nga ga ai.Yaten du hkra myusha ni myit dik hkra rap ra
ai hku tara je yang ya lu ai lam nau nnga ai hpe mu lu nga ai.
Htawm hpang an hte a kashu kasha prat hta ya na hta grau matsan mayan tsin yam hkrum sha wa na masa lam ni nrai ni?ya kawn lam shagu hta n gun kya mat jang ,htawm hpang de shamyit kau hkrum na masa re.
Dai re majaw Myu wunpawng sha ni hpe roi rip ,Zing ri hkrum ai lam n nga hka,Mung dan sim sa let galu gaba gan ga sa wa na matu gaw Rap ra tara je yang ya lu
ai an hte myu Wunpawng sha ni a rap daw nga ra sai ngu mu mada let,


text:
hugawng a manang ni gaw lani hte lani mai gan kaba de lahkam mat wa,nkau myi gaw buga de hting nut mat wa.nkau myi gaw ngai
hugawng zawn ndinda rai gumrawt hkawm nga rai nga ang sai.hugawng maigan ga nga hkawm mat ai 10ning jan mat sai.Daini
ten du hkra madi madun na myi hpa nnga.amyu ningli matut ya ai Karai wa jaw ya ai shadang sha ngai lu ai hta jan nna hpa myi nnga ai hku re.
moi hpakan mawga e gaw ngai zawn re ni gaw Mawchya re mat sai.Ya ngai hugawng mung maigan mawchya rai ang sai.ngai hugawng zawn re manang
ni mung naw nga na nhten?Nan hte gaw hpawa myi galaw nga myit ta?ngai hugawng gaw Ya ten mungkan sut masa a majaw Myeza gasum pum hkan na Ye mase nlung hta hkawm ai ten rai nga nngai law.